H Μάρα μας έκανε να νιώσουμε πολύ άνετα από την πρώτη στιγμή. Αν και καθυστερήσαμε σχεδόν μία ώρα από την κανονισμένη ώρα, μας περίμενε χωρίς να χρειαστεί να την ψάξουμε. Ήταν το πρώτο μας ταξίδι στη Ρώμη και μας βοήθησε πολύ να προσανατολιστούμε στην πόλη αλλά και στη γειτονιά. Πολύ φιλική και εξυπηρετική και επικοινωνούσε η ίδια μία φορά την ημέρα για να ρωτήσει αν χρειαζόμασταν κάτι επιπλέον. Η περιοχή πάρα πολύ καλή. Οικογενειακή συνοικία, ήσυχη, ασφαλής, με όλες τις βασικές παροχές κοντά (σουπερμάρκετ, φαρμακεία κλπ) και πολύ εύκολα προσβάσιμη από το κέντρο. Υπάρχει στάση του τραμ στον κεντρικό δρόμο της περιοχής. Το τραμ περνάει ανά 5 λεπτά και σε 20 με 30 λεπτά ανάλογα με την κίνηση βρίσκεσαι έξω από την Piazza Venezia. Η ίδια γραμμή σταματάει και στην περιοχή του Trastevere, ιδανικά για βραδινή βόλτα. O χώρος εξαιρετικός! Το σπίτι είναι πολύ μεγάλο. Άνετα φιλοξενεί δύο ζευγάρια ή μία τετραμελή οικογένεια. Πολύ όμορφα διακοσμημένος χώρος, ευρύχωρος, με δροσιά, ησυχία, πάρα πολύ καθαρός και μπορούσαμε να βρούμε οτιδήποτε χρειαζόμασταν. Έκανε το ταξίδι μας στη Ρώμη ακόμη πιο όμορφο. Στο επόμενο ταξίδι μας σε αυτή την πανέμορφη πόλη οπωσδήποτε θα ξαναμείνουμε στο ίδιο σπίτι. Το συστήνουμε ανεπιφύλακτα. Ευχαριστούμε πολύ Μάρα!